Next Previous Contents

## 6. GNOME & KDE

## 6.1 GNOME

Tā kā viens no LL10NT projekta virzieniem ir arī GNOMEs po moduļu tulkošana, tāpēc šajā sadaļā tiks sniegta informācija, kas ir jādara ar po moduļiem, lai arī GTK+ lietotāja saskarne būtu latviešu valodā. Protams, pagaidām vēl šeit latviešu valodas atbalsts nav realizēts pilnībā. Tāpēc šī nu ir tā reize, kur arī jūs varat sniegt atbalstu ar savu līdzdalību po moduļu tulkošanā - darbs būs.

Vēl tikai nepieciešami arī paši po moduļi, kuri iegūstami LL10NT Komandas GNOMEs statusa sekcijā.

### Liekam visu savās vietās

Lai po moduļi darbotos tā, kā mēs vēlamies redzēt tos darbojamies, nepieciešams tos pārveidot par mo moduļiem:

> `

>     $ msgfmt kautkāds.po -o kautkāds.mo

> `

Tagad, kā jau solīts, liekam nu jau jauniegūtos mo moduļus savās vietās:

> `

>     # cp *.mo /usr/share/locale/lv/LC_MESSAGES/

> `

## 6.2 KDE

Arī darbs pie KDE tulkošanas rit pilnā sparā. Interesenti, kas vēlas līdzdarboties sīkāku informāciju var uzzināt no Andzhas.

### Īsa instrukcija problēmu novēršanai

Bieži vien atrisinājums ir jaunākās `kde-i18n-lv` pakotnes uzlikšana, ar kuru tad arī tiek realizēts K Desktop Environment latviskais atbalsts.

Ja, rakstot specifiskās latviešu rakstzīmes KDE aplikācijās, to vietā redzat jautājuma zīmes, sava `.bash_profile` faila galā pievienojam

> `

>     export LANG=lv_LV.ISO-8859-13

> `

vai arī sistēmas mēroga izmaiņu panākšanai attiecīgi nomainām mainīgā `LANG` vērtību failā `/etc/sysconfig/i18n`.

Next Previous Contents